b"\n_START_ARTICLE_\nRector\n_START_SECTION_\nEl rector a Espanya\n_START_PARAGRAPH_\nA Espanya \xc3\xa9s triat pel claustre, o per la comunitat universit\xc3\xa0ria, mitjan\xc3\xa7ant elecci\xc3\xb3 directa i sufragi universal, lliure i secret, segons els estatuts de cada universitat. Els candidats han de ser Catedr\xc3\xa0tics d'Universitat en actiu, que prestin els seus serveis en la Universitat i la durada del seu mandat \xc3\xa9s de quatre anys. _NEWLINE_El vot per a l'elecci\xc3\xb3 del Rector ser\xc3\xa0 ponderat segons els percentatges de representaci\xc3\xb3 en el claustre, per sectors de la comunitat universit\xc3\xa0ria: professors doctors pertanyents als cossos docents universitaris, resta del personal docent i investigador, estudiants, i personal d'administraci\xc3\xb3 i serveis. La LOU establix per al primer grup (Funcionaris Doctors) una representaci\xc3\xb3 en el claustre de com a m\xc3\xadnim un 51%._NEWLINE_Li corresponen tasques de representaci\xc3\xb3, com presidir els actes de la universitat, i altres de direcci\xc3\xb3, com la de convocar i presidir el claustre i la junta de govern i executar els seus acords i els del consell social, o convocar concursos per a la provisi\xc3\xb3 de places, i nomenar i contractar al professorat i al personal d'administraci\xc3\xb3 i serveis de la universitat. En el seu nom s'expedeixen els t\xc3\xadtols i diplomes."